বাংলাদেশের জনতাত্ত্বিক সূচক
২০১৮ সালে বাংলাদেশের প্রাক্কলিত জনসংখ্যা ১৬,৬৫,৬৫,৩৩৯ জন। এর মধ্যে প্রতি ৯৭ জন পুরুষের বিপরীতে নারীর সংখ্যা ১০০ জন। জনসংখ্যার মাাপে বাংলাদেশ পৃথিবীর অষ্টম বৃহত্তম দেশ। প্রতি বর্গ কিলোমিটারে ১১২২ জন মানুষ বাস করে। প্রতি বৎসর জনসংখ্যা বৃদ্ধির প্রাক্কলিত হার ১.০৪ শতাংশ। প্রতি ১০ বছর পরপর বাংলাদেশে জনগণনা বা আদমশুমারী (census) করা হয়ে থাকে। বাংলাদেশ পরিসংখ্যান ব্যুরো একটি সরকারী সংস্থা যা বাংলাদেশের জনমিতির খতিয়ান তৈরী করে থাকে।
ভারতীয়
জনসংখ্যার বিচারে ভারতীয়রা পৃথিবীর দ্বিতীয় বৃহত্‍ জনগোষ্ঠী। ২০১১ সালের শেষ জনগণনা তথ্য অনুযায়ী, ভারতে ভারতীয়দের সংখ্যা ১২১ কোটিরও বেশি; যা সমগ্র বিশ্বের জনসংখ্যার এক-ষষ্ঠাংশ। সামগ্রিক বিশ্বের জনসংখ্যার নিরিখে ভারতীয়দের সংখ্যা ১৭.৫%। ভারতীয়দের জনসংখ্যা বৃদ্ধির হার যদিও ১.৪১%, যা বিশ্বে ৯৩তম। তবুও অনুমান করা হচ্ছে যে, ২০৫০ সাল নাগাদ ভারতীয়দের জনসংখ্যা প্রায় ১৬০ কোটি ছাড়িয়ে যাবে।
ভারতীয়দের ৫০%-এর বয়স ২৫-এর নীচে এবং ৬৫%-এর বয়স ৩৫-এর নীচে। এর থেকে আন্দাজ করা হচ্ছে যে, ২০২০ সালে পর্যন্ত ভারতীয়দের গড় বয়স দাঁড়াবে ২৯ বছর।